
IPStorm botnet fejlődésének elemzése

Kulcsszavak: kiberbiztonság;malware elemzés;kártékony szoftver
A védelmi rendszerek fejlesztéséhez elengedhetetlen a támadások ismerete, az új típusok megismerése, és fejlődésük követése. A többféle típusú támadások közül egy botnet típusú támadási forma kerül bemutatásra az IPStorm-on keresztül, mely az első, ami az IPFS-t alkalmazza a megfertőzött eszközök irányítására. Az elemzés segít megérteni, hogy a támadók milyen technikákat fejlesztenek ki a támadásaik véghezviteléhez, milyen meglévő eszközöket használnak fel, hogyan változott a támadási technika a változó célok elérése érdekében, és milyen módon tartották fenn a botnet működését. Ezek az információk segíthetnek a védelmi rendszereket felkészíteni a hasonló technikákat alkalmazó kártékony szoftverek detektálására, ezzel csökkenthető a jelenlegi és később megjelenő támadások hatása.
A dolgozatban az IPStorm működésének megismerésével és a fejlesztése során történt változások alapján egy meglévő vírusvédelmi rendszer hatékonyságának feljavítását célzom meg, illetve olyan univerzális megoldást mutatok be, amely több vírusvédelmi vagy elemző szoftverbe is integrálható.



